ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-2105/96 υποβολή: Wolfgang Kreissl-Dφrfler (V) προς την Επιτροπή (16 Iουλίου 1996)

Θέμα: Επακόλουθη διάσκεψη μετά την παγκόσμια διάσκεψη κοινωνικών υποθέσεων στο τέλος Απριλίου 1996 στο Όσλο

Στο τέλος Απριλίου 1996 συναντήθηκαν στο Όσλο υψηλόβαθμοι εκπρόσωποι των αναπτυσσόμενων και βιομηχανικών χωρών, της Διεθνούς Τράπεζας, του ΔΝΤ, του Αναπτυξιακού Προγράμματος των Ηνωμένων Εθνών και ορισμένων ΜΚΟ, προκειμένου να δρομολογήσουν μέτρα για την υλοποίηση της πρωτοβουλίας 20:20 η οποία είχε παρουσιασθεί στην παγκόσμια διάσκεψη κοινωνικών υποθέσεων στην Κοπεγχάγη (Μάρτιος 1995).

Έλαβε μέρος η Επιτροπή στη διάσκεψη του Όσλο; Εάν ναι, με ποιόν εκπρόσωπο; Ποιά θέση έλαβε η Επιτροπή στο Όσλο όσον αφορά την υλοποίηση της πρωτοβουλίας 20:20; Ποιά δική της συμβολή υποσχέθηκε η Επιτροπή για την ενίσχυση των βασικών κοινωνικών προμηθειών στις αναπτυσσόμενες χώρες;

Σε περίπτωση που η Επιτροπή δεν έλαβε μέρος στη διάσκεψη: Για ποιό λόγο δεν θεώρησε αναγκαία τη συμμετοχή της στην ανωτέρω σημαντική διεθνή συνάντηση;

Απάντηση του κ. Marin εξ ονόματος της Επιτροπής (2 Αυγούστου 1996)

Η Επιτροπή δεν προσεκλήθη στη συγκεκριμένη συνάντηση και συνεπώς δεν συμμετείχε σε αυτήν.
ΓΡΑΠΤΗ ΕΡΩΤΗΣΗ E-1182/96 υποβολή: Salvador Jovι Peres (GUE/NGL) και Laura Gonzαlez Αlvarez (GUE/NGL) προς την Επιτροπή (15 Μαΐου 1996)

Θέμα: Στήριξη της μελισσοκομίας

Ένα από τα θέματα προτεραιότητας της ισπανικής αλλά και της ιταλικής προεδρίας του Συμβουλίου ήταν και ο τομέας της μελισσοκομίας.

Πότε θα υποβάλει η Επιτροπή τη σχετική πρότασή της και με ποιό στόχο;

Απάντηση του κ. Fischler εξ ονόματος της Επιτροπής (5 Ιουνίου 1996)

Τον Οκτώβριο του 1994, το Συμβούλιο κάλεσε την Επιτροπή να υποβάλει το συντομότερο δυνατό, συγκεκριμένες προτάσεις μετά από την έκθεση προβληματισμού για την ευρωπαϊκή μελισσοκομία ((COM(94) 256 τελικό. )). Ένα προσχέδιο του κανονισμού πλαισίου, που βασίζεται στα συμπεράσματα της ανωτέρω έκθεσης προβληματισμού, βρίσκεται προς το παρόν σε ενδοκοινοτική φάση διαβούλευσης. Ένας από τους στόχους της διαβούλευσης αυτής είναι να αποφευχθεί ο οποιοσδήποτε κίνδυνος διπλής χρηματοδότησης των μέτρων που ενδεχομένως προτείνονται από τα διάφορα κοινοτικά ταμεία.
ΓΡΑΠΤΗ ΕΡΩΤΗΣΗ E-0938/96 υποβολή: Jesϊs Cabezσn Alonso (PSE) προς την Επιτροπή (26 Απριλίου 1996)

Θέμα: Οδηγίες για τις δημόσιες συμβάσεις

Ποιά κράτη μέλη της Ευρωπαϊκής Ένωσης δεν έχουν ακόμη μεταφέρει στις εθνικές νομοθεσίες τους τις οδηγίες που αφορούν τις δημόσιες συμβάσεις;

Ορισμένες τεχνικές διατάξεις που έχουν εισαχθεί στο πλαίσιο της διαδικασίας μεταφοράς αυτών των οδηγιών εμποδίζουν το θεμιτό ανταγωνισμό κατά τη διεξαγωγή των εν λόγω διαγωνισμών. Για το λόγο αυτό η Επιτροπή ερευνά 31 σχετικές περιπτώσεις. Ποιές χώρες αφορούν οι έρευνες αυτές;

Απάντηση του κ. Monti εξ ονόματος της Επιτροπής (3 Ιουνίου 1996)

Συγκεντρωτικός πίνακας όσον αφορά τη μεταφορά των οδηγιών για τις δημόσιες συμβάσεις στα κράτη μέλη διαβιβάζεται απευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου. Ο πίνακας αυτός καλύπτει τόσο τις περιπτώσεις στις οποίες κινήθηκε η διαδικασία για παράβαση λόγω μη κοινοποίησης των μέτρων για τη μεταφορά των οδηγιών στην εθνική νομοθεσία όσο και τις περιπτώσεις ελλιπούς ή μη ορφθής μεταφοράς.

Όπως φαίνεται στον πίνακα, δεν έχει ακόμη ολοκληρωθεί η διαδικασία σε 11 περιπτώσεις μη κοινοποίησης και 18 περιπτώσεις ελλιπούς ή μη ορθής μεταφοράς.
ΓΡΑΠΤΗ ΕΡΩΤΗΣΗ P-0829/96 υποβολή: Pedro Marset Campos (GUE/NGL) προς το (2 Απριλίου 1996)

Θέμα: Eπαναπατρισμός Σέρβου λιποτάκτη που βρίσκεται στην Ισπανία

Ο Μilorad Bosiokovic, Σέρβος λιποτάκτης, ζει στην Ισπανία από την αρχή του πολέμου της Γιουγκοσλαβίας. Σήμερα κρατείται στη φυλακή σε αναμονή της επικείμενης απέλασης στη χώρα του, όπου διατρέχει σοβαρό κίνδυνο θανάτωσης.

Προτίθεται το Συμβούλιο, στο πλαίσιο της Διακυβερνητικής Διάσκεψης για την αναθεώρηση των συνθηκών που θα αρχίσει στις 29 Μαρτίου στο Τουρίνο, να ανοίξει το διάλογο προκειμένου στην Ευρώπη των δικαιωμάτων και των ελευθεριών, που θα προκύψει από την αναθεώρηση, να μην είναι πλέον δυνατές καταστάσεις σαν αυτήν και προκειμένου να μετατραπεί η Ευρωπαϊκή Ένωση σε μία ζώνη, εντός της οποίας θα διασφαλίζονται η προστασία και το άσυλο σε περιπτώσεις πολέμου και πολιτικών διώξεων σε τρίτες χώρες, εφαρμόζοντας με τον τρόπο αυτό το ψήφισμα Β3-1440/93 ((ΕΕ C 315 της 22.11.1993, σελ. 221. )) του Ευρωπαϊκού Κοινοβουλίου της 28ης Οκτωβρίου 1993;

Απάντηση (18 Ιουλίου 1996)

Το Συμβούλιο διαπιστώνει ότι η περίπτωση την οποία αναφέρει ο Αξιότιμος Βουλευτής εμπίπτει στο εσωτερικό δίκαιο του συγκεκριμένου κράτους μέλους και των διεθνών δεσμεύσεων που έχει συνάψει. Άλλωστε, το Συμβούλιο αυτό καθεαυτό δεν λαμβάνει μέρος στις εργασίες που διεξάγονται μεταξύ των κρατών μελών στο πλαίσιο της Διακυβερνητικής Διάσκεψης για τη μεταρρύθμιση των συνθηκών.

Εν τούτοις, το Συμβούλιο επιθυμεί να υπενθυμίσει ότι η Συνθήκη για την Ευρωπαϊκή Ένωση προβλέπει ότι η πολιτική ασύλου αποτελεί θέμα κοινού ενδιαφέροντος (άρθρο Κ.1), το οποίο πρέπει να «εξετάζεται σύμφωνα με τις διατάξεις της Ευρωπαϊκής Σύμβασης για την προστασία των δικαιωμάτων του ανθρώπου και των θεμελιωδών ελευθεριών, της 4ης Νοεμβρίου 1950, και της Σύμβασης για το νομικό καθεστώς των προσφύγων της 28ης Ιουλίου 1951» (άρθρο Κ.2).

Αφότου τέθηκε σε εφαρμογή η ΣΕΕ, το Συμβούλιο συγκεκριμένα καθόρισε, στις 4 Μαρτίου 1996, κοινή θέση σχετικά με την εναρμονισμένη εφαρμογή του ορισμού του «πρόσφυγα» κατά την έννοια του άρθρου 1 της Σύμβασης της Γενεύης ((ΕΕ L 63, τη2 13.03.1996, σελ. 2. )), το σημείο 10 της οποίας πραγματεύεται την «Αντιρρηση συνείδησης, ανυποταξία και λιποταξία».

Επί πλέν, το Συμβούλιο επανειλημμένως έχει δηλώσει την προσήλωσή του στην κοινή ανθρωπιστική παράδοση των κρατών μελών του και τη βούλησή του να εξασφαλίζει την απαιτούμενη προστασία στους πρόσφυγες που την έχουν ανάγκη.

Τέλος, όσον αφορά ειδικά την πρώην Γιουγκοσλαβία, τα κράτη μέλη συνεννοούνται σχετικά με τις προϋποθέσεις επαναπατρισμού των εκτοπισθέντων/προσφύγων από την περιοχή αυτή, οι οποίοι κατοικούν στο έδαφός τους, λαμβάνοντας υπόψη τον ρόλο που η διεθνής κοινότητα έχει αναθέσει για το θέμα αυτό στην Ύπατη Αρμοστεία των Ηνωμένων Εθνών για τους Πρόσφυγες, και τηρουμένων των όρων της συμφωνίας του Ντέϋτον με τους οποίους τίθενται, ως προϋποθέσεις για τον επαναπατρισμό αυτών των ανθρώπων, η αποκατάσταση της ειρήνης και η λήψη μέτρων όσον αφορά την αμνηστία και τον έλεγχο των δικαιωμάτων του ανθρώπου.
ΓΡΑΠΤΗ ΕΡΩΤΗΣΗ E-1056/96 υποβολή: Carlos Robles Piquer (PPE) προς το (8 Μαΐου 1996)

Θέμα: Συμμετοχή της Βραζιλίας στη συμφωνία-πλαίσιο μεταξύ ΕΚ και Mercosur

Η Επίσημη Εφημερίδα των Ευρωπαϊκών Κοινοτήτων στο τεύχος της 19ης Μαρτίου 1996 δημοσιεύει την απόφαση του Συμβουλίου (96/205/ΕΚ) ((ΕΕ L 69 της 19.3.1996, σελ. 1. )) της 20ής Νοεμβρίου 1995 για την προσωρινή εφαρμογή ορισμένων διατάξεων της διαπεριφερειακής συμφωνίας-πλαίσιο για τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και της κοινής αγοράς του Νότου (Merscosur), και των κρατών μελών της, αφετέρου. Στο ίδιο τεύχος της ΕΕ δημοσιεύεται και το κείμενο της εν λόγω συμφωνίας.

Εκπλήσσει το γεγονός ότι η διαπεριφερειακή αυτή συμφωνία, που υπεγράφη στη Μαδρίτη στις 15 Δεκεμβρίου 1995, φέρει τις υπογραφές όλων των πληρεξουσίων πλην του Υπουργού Εξωτερικών της Ομοσπονδιακής Δημοκρατίας της Βραζιλίας κ. Luis Felipe PALMEIRA LAMPREIA. Σημαίνει, άραγε, τούτο ότι η μεγαλύτερη χώρα της Mercosur έχει παραμείνει εκτός της συμφωνίας-πλαισίου και, συνεπώς, δεν συμμετέχει στην προσωρινή εφαρμογή της;

Απάντηση (7 Αυγούστου 1996)

Σύμφωνα με το άρθρο της 37, η διαπεριφερειακή συμφωνία-πλαίσιο συνεργασίας μεταξύ, αφενός, της Ευρωπαϊκής Κοινότητας και των κρατών μελών της και, αφετέρου, της Κοινής Αγοράς του Νότου και των κρατών μελών της, παρέμεινε «ανοικτή προς υπογραφή στη Μαδρίτη από τις 15 έως τις 31 Δεκεμβρίου 1995».

Ο Υπουργός Εξωτερικών της Βραζιλίας υπέγραψε, παρουσία του Προέδρου της χώρας αυτής, τα κείμενα στις 20 Δεκεμβρίου 1995.
ΓΡΑΠΤΗ ΕΡΩΤΗΣΗ P-1746/96 υποβολή: Charlotte Cederschiφld (PPE) προς την Επιτροπή (20 Iουνίου 1996)

Θέμα: Ερμηνεία της ανεργίας

Ένας άνεργος στον οποίο παρέχονται ευκολίες στο πλαίσιο των μέτρων για την αγορά απασχόλησης (επιδοτούμενα μαθήματα/επαγγελματικής κατάρτισης) δεν εγγράφεται πλέον ως άνεργος στη Σουηδία. Το γεγονός αυτό καθιστά αδύνατο για το εν λόγω άτομο που λαμβάνει ενίσχυση ανεργίας να ταξιδεύει στο εξωτερικό προκειμένου να αναζητήσει κανονική εργασία στην ελεύθερη αγορά εργασίας. Αυτό ισχύει ακόμη και για εκείνους που αρνούνται την επιδοτούμενη επαγγελματική κατάρτιση. Τα κανονιστικά συστήματα πρέπει να μπορούν να ενθαρρύνουν την εργασία, να μη εμποδίζουν τους ανέργους να αναλαμβάνουν οι ίδιοι πρωτοβουλίες και να μην εμποδίζουν τους ανέργους να αναλαμβάνουν οι ίδια πρωτοβουλίες και να μην τους κρατούν δέσμιους των διαφόρων επιδοτούμενων συστημάτων. Υπάρχει κοινή ευρωπαϊκή ερμηνεία του όρου «άνεργος»;

Τι ερμηνεία δίνει η Επιτροπή στον όρο «άνεργος»; Συμμερίζεται η Επιτροπή τη βασική πεποίθηση ότι η ερμηνεία θα πρέπει να είναι τέτοια ώστε να διευκολύνει την εξεύρεση εργασίας εκτός του χώρου (τον επιδοτούμενο από το κράτος τομέα στο πλαίσιο των μέτρων ενίσχυσης της αγοράς απασχολήσεως) που εμπίπτει στο πλαίσιο των κρατικών ενισχύσεων της αγοράς εργασίας, δηλ. στην ελεύθερη αγορά; Προτίθεται η Επιτροπή να εξετάσει το ενδεχόμενο πρόβλεψης τέτοιας ερμηνείας;

Απάντηση του κ. de Silguy εξ ονόματος της Επιτροπής (15 Ιουλίου 1996)

Για την ανάλυση και την παρακολούθηση της αγοράς εργασίας, για τη διάδοση των στατιστικών πληροφοριών, καθώς και για την εφαρμογή των διαρθρωτικών πολιτικών της (κατανομή των διαρθρωτικών ταμείων), η Επιτροπή χρησιμοποιεί έναν ορισμό που αντιστοιχεί στις συστάσεις του Διεθνούς γραφείου εργασίας (ΔΓΕ) και που είναι γενικά αποδεκτός για τις διεθνείς συγκρίσεις. Σύμφωνα με τον ορισμό αυτό, άνεργο, θεωρείται κάθε άτομο ηλικίας άνω των 15 ετών, που δεν έχει απασχόληση (που δεν πραγματοποίησε ούτε μία ώρα αμειβόμενης εργασίας κατά τη διάρκεια της εβδομάδας αναφοράς),το οποίο αναζητεί ενεργά θέση εργασίας και είναι διαθέσιμο προς εργασία (έτοιμο για ανάληψη εργασίας εντός δύο εβδομάδων).

Ο ορισμός της ανεργίας που χρησιμοποιείται από την Επιτροπή είναι επομένως ένας στατιστικός ορισμός, που έχει στόχο τη μέτρηση της ανεργίας κατά τρόπο όσο το δυνατόν συγκρίσιμο μεταξύ των χωρών και ανεξάρτητα από τις κανονιστικές διατάξεις κάθε κράτους μέλους.
ΓΡΑΠΤΗ ΕΡΩΤΗΣΗ E-0790/96 υποβολή: Anita Pollack (PSE) προς την Επιτροπή (3 Απριλίου 1996)

Θέμα: Αποτέφρωση των απορριμμάτων χάρτου

Ποία είναι η γνώμη της Επιτροπής όσον αφορά τη συζήτηση για το εάν είναι καλλίτερο να γίνεται ανακύκλωση των απορριμμάτων χάρτου ή αποτέφρωσή τους προς παραγωγή ενεργείας;

Απάντηση της κ. Bjerregaard εξ ονόματος της Επιτροπής (7 Μαΐου 1996)

Η πολιτική της διαχείρισης των αποβλήτων, όπως αυτή έχει αναπτυχθεί στην Κοινότητα, δεν αφορά την ενεργειακή αξιοποίηση, δίνει την προτεραιότητα στην ανακύκλωση, έναντι της αποτέφρωσης ((Σύσταση 81/972/ΕΟΚ του Συμβουλίου της 3ης Δεκεμβρίου 1981, περί επαναχρησιμοποιήσεως χρησιμοποιηθέντος χαρτιού και της χρησιμοποιήσεως ανακυκλωθέντος χαρτιού (ΕΕ αριθ. L 355 της 10.12.1981). )).

Και οι δύο αυτές προσεγγίσεις εγγράφονται στο πλαίσιο της αειφόρου ανάπτυξης, επιτυγχάνοντας εξοικονόμηση πρώτων υλών ή ενέργειας, αλλά από άποψη οικονομική, η ανακύκλωση είναι εν γένει αποδοτικότερη.
ΓΡΑΠΤΗ ΕΡΩΤΗΣΗ E-0222/96 υποβολή: Lissy Grφner (PSE) προς το (12 Φεβρουαρίου 1996)

Θέμα: Μετανάστευση ανηλίκων από την Ευρώπη σε υπερπόντιες χώρες

Σύμφωνα με στοιχεία της βρετανικής οργάνωσης αυτοβοήθειας «Child Migrent Trust», το Ηνωμένο Βασίλειο απέστειλε, κατά τη μεταπολεμική περίοδο, περίπου 10.000 παιδιά από τη Βρετανία, ως εργατικό δυναμικό στην Αυστραλία, συχνά χωρίς τη συγκατάθεση των γονέων. Πολλά από αυτά τα παιδιά υπέστησαν κατά την εκεί παραμονή τους σωματική και σεξουαλική κακοποίηση. Το 1967, απέστειλε η Μεγάλη Βρετανία την τελευταία ομάδα παιδιών.

1. Γνωρίζει το Συμβούλιο ότι υπάρχει αυτού του είδους μετανάστευση;

2. Πώς σκοπεύει το Συμβούλιο να βοηθήσει τα εν λόγω παιδιά;

3. Ασχολήθηκε το Κέντρο Οικογενειακής Παρακολούθησης με το πρόβλημα;

4. Θα μπορούσε ενδεχομένως το Κέντρο Οικογενειακής Παρακολούθησης να παράσχει βοήθεια στα παιδιά αυτά;

Απάντηση (7 Αυγούστου 1996)

Το Συμβούλιο δεν διαθέτει τις πληροφορίες που αναφέρει ο αξιότιμος κ. βουλευτής.
ΓΡΑΠΤΗ ΕΡΩΤΗΣΗ E-1223/96 υποβολή: Αλέξανδρος Αλαβάνος (GUE/NGL) προς την Επιτροπή (23 Μαΐου 1996)

Θέμα: Το ποσοστό ανεργίας στην Ελλάδα

Στην έκδοση της Γενικής Διεύθυνσης V της Επιτροπής των Ευρωπαϊκών Κοινοτήτων «Employment Observatory Tableau de Bord 1995» (Follow-up to the conclusions of the Essen Council on employment policies) αναφέρονται στις σελίδες 146 και 147 τα ποσοστά ανεργίας στα κράτη μέλη. Για την Ελλάδα, δίνεται για το 1994 ποσοστό 8,8%. Η Εθνική Στατιστική Υπηρεσία της Ελλάδας έδωσε για το ίδιο έτος ποσοστό 9,6%.

Πού οφείλεται η διαφορά που παρουσιάζεται μεταξύ της Εθνικής Στατιστικής Υπηρεσίας και της Γενικής Διεύθυνσης της Επιτροπής;

Απάντηση του κ. Flynn εξ ονόματος της Επιτροπής (1 Ιουλίου 1996)

Τα ποσοστά ανεργίας όπως παρουσιάζονται στην έκδοση «Καθοδηγητικός πίνακας για το 1995 - παρακολούθηση των συστάσεων του Ευρωπαϊκού Συμβουλίου στο Έσσεν όσον αφορά την πολιτική απασχόλησης», στις σελίδες 146 και 147, αναπαράγουν τα στοιχεία που δημοσιεύθηκαν από την EUROSTAT στις εκδόσεις «Ανεργία» ((ISSN 0252-9912. )).

Τα ποσοστά ανεργίας που δημοσίευσε η ελληνική Στατιστική Υπηρεσία και η Επιτροπή προέρχονται και τα δύο από την έρευνα για το εργατικό δυναμικό που διενεργεί κάθε χρόνο την άνοιξη η ελληνική Στατιστική Υπηρεσία.

Και στις δύο περιπτώσεις, η έννοια που χρησιμοποιείται για την ανεργία είναι η έννοια που προτείνει το Διεθνές Γραφείο Εργασίας: άνεργο είναι το άτομο που δεν εργάζεται, που αναζητεί απασχόληση και είναι έτοιμο να εργαστεί.

Τα ποσοστά ανεργίας που δημοσίευσε η ελληνική Στατιστική Υπηρεσία και η Επιτροπή είναι διαφορετικά, γιατί η Επιτροπή εφαρμόζει το κριτήριο αναζήτησης εργασίας πιο περιοριστικά απ' ό,τι η ελληνική Στατιστική Υπηρεσία. Έτσι, ιδίως, άτομο χωρίς απασχόληση και έτοιμο να εργαστεί δεν θα θεωρηθεί άνεργο στο στατιστικό σύστημα της Κοινότητας παρά μόνον σε περίπτωση που αναζητεί εργασία με δραστήριο τρόπο, ενώ στο ελληνικό στατιστικό σύστημα, το ίδιο άτομο θα θεωρηθεί άνεργο από τη στιγμή που έχει εγγραφεί σε γραφείο ευρέσεως εργασίας ή αναμένει τα αποτελέσματα διαγωνισμού, καταστάσεις που δεν ανταποκρίνονται αυστηρά σε αναζήτηση απασχόλησης με δραστήριο τρόπο.
ΓΡΑΠΤΗ ΕΡΩΤΗΣΗ P-1548/96 υποβολή: Arlene McCarthy (PSE) προς την Επιτροπή (12 Iουνίου 1996)

Θέμα: Ιδιωτικοποιημένες επιχειρήσεις κοινής ωφελείας

Θα μπορούσε ο Επίτροπος να προβεί σε ενημέρωση σχετικά με το σημείο στο οποίο βρίσκεται σήμερα η έρευνα της Επιτροπής όσον αφορά την καταβολή επιχορηγήσεων από το ΕΤΠΑ σε ιδιωτικοποιημένες επιχειρήσεις κοινής ωφελείας. Από τότε που η Επιτροπή άρχισε την έρευνά της πριν από δεκαοκτώ μήνες προγραμματίστηκαν πολλές συγχωνεύσεις ιδιωτικοποιημένων επιχειρήσεων κοινής ωφελείας, όπως της Seven Trent και της South West Water που είχαν λάβει και οι δύο τους σημαντικά ποσά από το ΕΤΠΑ. Ο οργανισμός Tyne Port πρόκειται να εκποιηθεί, τη στιγμή που και αυτός είχε όφελος περισσσότερο από 6 εκατ. λίρες από ευρωπαϊκές επιχορηγήσεις. Θα μπορούσε να αναφέρει ο Επίτροπος εάν υπάρχει κάποιος προστατευτικός μηχανισμός σε περίπτωση που οι επιχορηγήσεις δεν εμπίπτουν στο πλαίσιο των κανονισμών του Διαρθρωτικού Ταμείου;

Απάντηση της κας Wulf-Mathies εξ ονόματος της Επιτροπής (17 Ιουλίου 1996)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση που έδωσε η Επιτροπή στην προφορική ερώτησή της Η-613/96 κατά την ώρα των ερωτήσεων της συνόδου του Κοινοβουλίου τον Ιούλιο του 1996 ((Συζητήσεις του Κοινοβουλίου, (Ιούλιος 1996). )).
ΓΡΑΠΤΗ ΕΡΩΤΗΣΗ E-1410/96 υποβολή: Jan Wiebenga (ELDR) προς την Επιτροπή (6 Iουνίου 1996)

Θέμα: Διακίνηση κοκαΐνης μέσω των γαλλικών Αντιλλών

1. Σύμφωνα με ρεπορτάζ της ολλανδικής εφημερίδας De Telegraaf, από τις γαλλικές κυρίως Αντίλλες εισέρχονται σχεδόν ανεμπόδιστα στην Ευρωπαϊκή Ένωση φορτία κοκαΐνης ((De Telegraaf, 3 Φεβρουαρίου 1996. )). Είναι δυνατόν να θεωρηθούν τα εν λόγω γαλλικά νησιά ως ανήκοντα στο έδαφος της Ευρωπαϊκής Ένωσης, καθώς και ως εδάφη στα οποία ισχύουν οι συμφωνίες του Σένγκεν;

2. Είναι διατεθειμένη η Επιτροπή να ασκήσει πίεση στη γαλλική κυβέρνηση ώστε να κλείσει τις πόρτες στα εξωτερικά σύνορα της Ευρωπαϊκής Ένωσης και του εδάφους της Σένγκεν;

3. Διαθέτει η Europol (Ευρωπαϊκή Μονάδα Ναρκωτικών) επαρκείς αρμοδιότητες ώστε να αναλάβει δράση στον εν λόγω τομέα, διαδραματίζει δε ο οργανισμός αυτός ενεργό ρόλο στην καταπολέμηση των ως άνω παρανόμων μεταφορών;

4. Έχουν αναληφθεί ενέργειες για την κατάρτηση ειδικού προγράμματος - εκ μέρους όλων των ευρωπαϊκών χωρών που έχουν σχέσεις με την περιοχή της Καραϊβικής και της Νοτίου Αμερικής - προκειμένου να τεθεί τέρμα στις εισαγωγές κοκαΐνης και άλλων ναρκωτικών από τις περιοχές αυτές; Εάν ναι, σε ποιό στάδιο βρίσκεται η εκπόνηση ενός τέτοιου προγράμματος; Εάν όχι, συμμερίζεται η Επιτροπή την άποψη ότι παρίσταται επιτακτική ανάγκη να καταρτισθεί ειδικό πρόγραμμα προς αντιμετώπιση της κατάστασης;

Απάντηση της κας Gradin εξ ονοματος της Επιτροπής (25 Ιουνίου 1996)

Η Επιτροπή δεν είναι ενήμερη σχετικά με το γεγονός που καταγγέλεται στην ερώτηση για την κατάσταση στις Γαλλικές Αντίλλες οι οποίες, ως υπερπόντιο διαμέρισμα της Γαλλίας, αποτελούν αναπόσπαστο τμήμα του εδάφους της Κοινότητας. Σύμφωνα με το άρθρο 138 της συμφωνίας του Schengen, οι διατάξεις της εν λόγω συμφωνίας εφαρμόζονται, όσον αφορά τη Γαλλία, μόνο στο ευρωπαϊκό έδαφος της Γαλλικής Δημοκρατίας.

Η Επιτροπή συμμερίζεται στην ανησυχία του Αξιότιμου Μέλους για την απειλή που συνιστά η εισαγωγή κοκαΐνης στην Κοινότητα, αλλά δεν διαθέτει νομοθετικές αρμοδιότητες για να επηρεάσει τον τρόπο εφαρμογής των πολιτικών σε θέματα ναρκωτικών από τα κράτη μέλη.

Στο πλαίσιο αυτό, το έργο της Ευρωπαϊκής Μονάδας Ναρκωτικών στον τομέα της συλλογής πληροφοριών για την καταπολέμηση της διακίνησης ναρκωτικών είναι πολύτιμο και πρέπει να συνεχιστεί.

Πέραν του αιτήματος που διατυπώθηκε στο Ευρωπαϊκό Συμβούλιο της Μαδρίτης, το Συμβούλιο και η Επιτροπή ετοιμάζουν έκθεση και προτάσεις για δράση επικεντρωμένη στη Λατινική Αμερική και στην Καραϊβική η οποία περιλαμβάνει και τη θέσπιση μηχανισμού συνεργασίας στον τομέα της καταπολέμησης των ναρκωτικών μεταξύ της Κοινότητας, αφενός, και της Λατινικής Αμερικής και των χωρών ΑΚΕ της Καραϊβικής και των ΥΧΕ (υπερπόντιες χώρες και εδάφη), αφετέρου.
ΓΡΑΠΤΗ ΕΡΩΤΗΣΗ E-0796/96 υποβολή: Hartmut Nassauer (PPE) προς το (12 Απριλίου 1996)

Θέμα: Σύμβαση για την απλουστευμένη διαδικασία έκδοσης μεταξύ των κρατών μελών της Ευρωπαϊκής Ένωσης, η οποία εγκρίθηκε στις 10 Μαρτίου 1995

Προτίθεται το Συμβούλιο να δηλώσει για έκαστο κράτος μέλος την πρόοδο που έχει σημειωθεί έως την 1η Μαρτίου 1996 στις διαδικασίες επικυρώσεως για τη Σύμβαση για την απλουστευμένη διαδικασία έκδοσης μεταξύ των κρατών μελών της Ευρωπαϊκής Ένωσης, η οποία εγκρίθηκε στις 10 Μαρτίου 1995 ((ΕΕ C 78 της 30.03.1995, σελ. 2. ));

Απάντηση (7 Αυγούστου 1996)

Το Συμβούλιο δεν είναι σε θέση να αναφέρει επακριβώς την πρόοδο της διαδικασίες επικύρωσης σε κάθε κράτος μέλος όσον αφορά τη Σύμβαση για την απλοποιημένη διαδικασία έκδοσης μεταξύ των κρατών μελών της Ευρωπαϊκής Ένωσης, η οποία εγκρίθηκε στις 10 Μαρτίου 1995.

Ωστόσο, το Συμβούλιο δύναται να αναφέρει ότι επί του παρόντος, κανένα κράτος μέλος δεν έχει επικυρώσει τη Σύμβαση αυτή.
ΓΡΑΠΤΗ ΕΡΩΤΗΣΗ E-0795/96 υποβολή: Hartmut Nassauer (PPE) προς το (12 Απριλίου 1996)

Θέμα: Σύμβαση του Δουβλίνου για τον προσδιορισμό του κράτους που είναι αρμόδιο να εξετάσει αιτήσεις για την παροχή ασύλου που έχουν κατατεθεί σε ένα από τα κράτη μέλη της Κοινότητας, η οποία εγκρίθηκε στις 15 Ιουνίου 1990

Προτίθεται το Συμβούλιο να δηλώσει για έκαστο κράτος μέλος την πρόοδο που έχει σημειωθεί έως την 1η Μαρτίου 1996 στις διαδικασίες επικυρώσεως για τη Σύμβαση του Δουβλίνου για τον προσδιορισμό του κράτους που είναι αρμόδιο να εξετάσει αιτήσεις για την παροχή ασύλου που έχουν κατατεθεί σε ένα από τα κράτη μέλη της Κοινότητας, η οποία εγκρίθηκε στις 15 Ιουνίου 1990;

Απάντηση (2 Αυγούστου 1996)

Από τα δώδεκα κράτη μέλη που έχουν υπογράψει τη σύμβαση του Δουβλίνου, δέκα έχουν ολοκληρώσει τη διαδικασία επικύρωσης και έχουν διαβιβάσει τα έγγραφά τους στον θεματοφύλακα (την κυβέρνηση της Ιρλανδίας) στις εξής ημερομηνίες:

>TABLE>

Στην Ιρλανδία και τις Κάτω Χώρες, οι διαδικασίες επικύρωσης είναι υπό εξέλιξη και αναμένεται να ολοκληρωθούν προσεχώς.
ΓΡΑΠΤΗ ΕΡΩΤΗΣΗ E-1277/96 υποβολή: Iρigo Mιndez de Vigo (PPE) προς την Επιτροπή (24 Μαΐου 1996)

Θέμα: Πίστωση προς το Ηνωμένο Βασίλειο

Η Επιτροπή χορήγησε συμπληρωματική πίστωση 875 εκατ. Ecu στο Ηνωμένο Βασίλειο προκειμένου να μπορέσει να αντιμετωπίσει τις επιπτώσεις της ασθένειας των «τρελών αγελάδων».

Πιστεύει η Επιτροπή ότι η χορήγηση αυτής της βοήθειας τροποποιεί κατά κάποιο τρόπο την ποσότητα της ετήσιας «επιστροφής» προς το Ηνωμένο Βασίλειο;

Απάντηση του κ. Liikanen εξ ονόματος της Επιτροπής (28 Ιουνίου 1996)

Η κρίση που προκλήθηκε από τη σπογγώδη εγγεφαλοπάθεια των βοοειδών θα προκαλέσει πρόσθετες δαπάνες, οι πιο πολλές από τις οποίες θα γίνουν στο Ηνωμένο Βασίλειο. Το τελικό κόστος για τον προϋπολογισμό θα εξαρτηθεί φυσικά από τις πληρωμές που γίνονται τώρα. Οι προβλέψεις προς το παρόν έχουν ως εξής:

- οικονομικό έτος 1996: περίπου 1500 εκατ. ECU (εκ των οποίων 260 ως αντιστάθμιση για την σφαγή και την καταστροφή των ζώων, 370 για τις πρόσθετες δαπάνες αποθεματοποίησης και 850 για την αντιστάθμιση της απώλειας εισοδήματος των παραγωγών βοδινού κρέατος).

- οικονομικό έτος 1997: περίπου 900 εκατ. ECU (εκ των οποίων 400 εκατ. ECU ως αντιστάθμιση για τη σφαγή και την καταστροφή των ζώων και ένα αποθεματικό 500 εκατ. ECU για τις άλλες παρεμβάσεις, το κόστος των οποίων δεν είναι ακόμη γνωστό).

Η γενική αρχή του μηχανισμού (μερική αντιστάθμιση για τη διαφορά μεταξύ των συνεισφορών του Ηνωμένου Βασιλείου στον κοινοτικό προϋπολογισμό και των κοινοτικών δαπανών στο Ηνωμένο Βασίλειο) δεν επηρεάζεται από οποιαδήποτε πρόσθετη δαπάνη για την εξάλειψη της σπογγώδους εγγεφαλοπάθειας των βοοειδών. Το ποσό της έκπτωσης υπέρ του Ηνωμένου Βασιλείου πάντως δεν αλλάζει ως συνέπεια οποιασδήποτε πρόσθετης δαπάνης (είτε πρόκειται για την σπογγώδη εγγεφαλοπάθεια των βοοειδών είτε για οποιονδήποτε άλλο λόγο) που εγκρίνεται υπέρ του Ηνωμένου Βασιλείου. Το ποσό αυτό αυξάνει (όχι αναλογικά) όταν μειώνονται οι δαπάνες στο Ηνωμένο Βασίλειο και μειώνονται (όχι αναλογικά) όταν αυξάνονται οι δαπάνες στο Ηνωμένο Βασίλειο. Στη συγκεκριμένη περίπτωση η εν λόγω έκπτωση μειώνεται κατά συνέπεια λόγω των πρόσθετων δαπανών για τη σπογγώδη εγγεφαλοπάθεια των βοοειδών.